b'\n_START_ARTICLE_\nNotoungulata\n_START_SECTION_\nPiirteet\n_START_PARAGRAPH_\nSuuri osa lahkoon kuuluvista lajeista muistutti j\xc3\xa4nist\xc3\xa4 tai majavaa, mutta osa oli jopa virtahevon kokoisia. Muista istukkanis\xc3\xa4kk\xc3\xa4ist\xc3\xa4 niit\xc3\xa4 erottavat omaleimaiset hampaat ja korvaluut. Lahko kukoisti oligoseenikaudella ja siihen kuuluvat lajit olivat runsaita viel\xc3\xa4 varhaismioseenikaudella, mutta sen j\xc3\xa4lkeen ne alkoivat taantua. My\xc3\xb6h\xc3\xa4isplioseeni- ja varhaiseoseenikausina niit\xc3\xa4 eli lyhyen aikaa my\xc3\xb6s Pohjois-Amerikassa, mutta p\xc3\xa4\xc3\xa4osa eli Etel\xc3\xa4-Amerikassa.'